Boris Becker

Iar-imreoir leadóige is ea Boris Franz Becker. Rugadh i Leimen, an Ghearmáin é ar an 22 Samhain 1967.

Iar-uimhir a haon ar domhan ab ea Becker, agus duine de na himreoirí ab fhearr riamh a lasc liathróid 'Slazenger' ar chúirt leadóige. Bhuaigh sé Comórtas Wimbledon trí huaire.

Gairm

1985 
Strapaire fir a bhí ann, gan ag Becker ach aois buachalla scoile (in aois 17 bliain dó) nuair a tharraing sé aird an domhain air féin ar an bplásóg cháiliúil féir sin in iardheisceart Londain don chéad uair sa bhliain 1985. 

Rinneadh stair ar an An Domhnach, 7 Iúil 1985 mar gurbh é Boris Becker an t-imreoir ab óige riamh le Craobh Wimbledon a chrochadh leis. Chloígh Becker an fear ón Afraic Theas a raibh an-bharúil dó, Kevin Curren sa chluiche ceannais. bhuaigh sé 6-3,6-7,7-6,6-4 agus é £130,000 níos saibhre dá bharr.

Gairm 
Bhuaigh Becker Wimbledon arís i 1986 agus don uair dheiridh i 1989. Bhuaigh sé trí mhór-chomórtas leadóige eile agus Bonn Óir Oilimpeach.

Díol suntais ab ea an luas a chuirfeadh sé faoi liathróid le linn a chuid seirbheála, go minic é sa bhreis ar 210 km san uair.

Thabharfá suntas freisin dá shlacht, dá airde, dá ghuaillí, dá lúthchleasaíocht agus dá ghluaiseacht coirp.

Cuimhneofar freisin ar shearradh fisiciúil na colainne agus é á chaitheamh féin trasna na cúirte geall leis le go mbéarfadh a raicéad ar liathróid a shílfeá a bhí ag imeacht uaidh go dtí an nóiméad deireanach.

Ba mhaith ann an 'Becker Hecht' agus an leasainm 'Baron Von Slam' an eangaigh tuillte go maith aige.

Conspóidí 
Banaí a bhí ann agus bhí sé báite i scannail ghnéis. Chuir mná go speisialta spéis sa bhfolt breá fionn gruaige sin, an 'Strawberry Blonde' agus a chloigeann cromtha ag Becker ag fáil faoi réir do choimhlint na cúirte.v

Cionta coiriúla

2002 
An oiread lena chaidreamh le mná, is ar éigin a raibh Becker mórán ní ab fhearr lena chuid airgid. Gach ar thuill sé (breis is $25m a deirtear) i gcaitheamh a chuid imeartha, ceaptar gur beag más tada é a bhí fágtha aige sna 2000idí.

Bhí an t-ádh air sa bhliain 2002 nach ndeachaigh sé i bpríosún nuair a dhaor Cúirt i Munich sa Ghearmáin é i seachaint chánach. Bhí 2 bhliain gearrtha air an tráth sin i 2002 ach níor chaith sé lá sa phríosún, fíneáil €500,000 buailte air ina áit.

2015 
I 2015 tugadh Becker chun cúirte; banc príobháideach a bhí i gceist  agus é ráite aige go raibh £14m dlite dó ó Becker.

2022 
Sa bhliain 2022, bhí téarma príosúin 2.5 bliain gearrtha ar  Becker as a chuid téarmaí féimheachta a shárú. Cuireadh é  chun príosún ar feadh 2.5 bliain inniu ag Cúirt Chorónach Southwark i Londain ó fuarthas ciontach é i gcúiseanna a bhain lena féimheacht sa bhliain 2017. 

Ciontaíodh Boris Becker in iasacht bainc luach €825,000 a choimeád i bhfolach chomh maith le scaireanna luach 75,000 i gcomhlacht teicneolaíochta. Bhain an cás in aghaidh an iar-réalt leadóige leis an gcúis nár nochtaigh sé go hiomlán a chuid sócmhainní, nuair a fógraíodh bancbhriste an fear i 2017.

Féach freisin 

 The Championships, Wimbledon

Tagairtí 

Imreoirí leadóige fear
Daoine a rugadh i 1967
Daoine beo
Daoine Gearmánacha